

REPUBLIKA HRVATSKA

 ZADARSKA ŽUPANIJA

 OPĆINA STARIGRAD

 **Općinsko vijeće**

KLASA: 350-03/17-01/03

URBROJ: 2198/09-1-17-1

Starigrad Paklenica, 2. ožujka 2017.

Temeljem članka 86. *Zakona o prostornom uređenju* (NN 153/13) te članka 31. Statuta Općine Starigrad ("Službeni Glasnik Zadarske županije" br. 4/13, 7/13 i 11/13) Općinsko vijeće Općine Starigrad na svojoj 24. sjednici održanoj dana 2. ožujka 2017. godine, donijelo je

***O D L U K U***

**o izradi**

**izmjene i dopune**

**URBANISTIČKOG PLANA UREĐENJA DIJELA UGOSTITELJSKO-TURISTIČKE ZONE „Milovci – Grabovača“**

***Članak***

***Pravna osnova za izradu i donošenje izmjene i dopune UPU dijela ugostiteljsko-turističke zone „Milovci-Grabovača“***

(1) Donosi se Odluka o izradi izmjene i dopune Urbanističkog plana uređenja dijela ugostiteljsko-turističke zone „Milovci-Grabovača (u daljnjem tekstu: *Odluka*).

(2) Izmjena i dopuna Urbanističko plana uređenja dijela ugostiteljsko-turističke zone „Milovci-Grabovača“ ("Službeni glasnik Zadarske županije" br. 7/16), u daljnjem tekstu: *Plan* ili *UPU*, izrađuje se i donosi u skladu s odredbama Zakona o prostornom uređenju (NN 153/13).

***Članak***

***Razlozi za izradu izmjene i dopune UPU dijela ugostiteljsko-turističke zone***

***„Milovci-Grabovača“***

U zoni označena **T2e** - *prateći sadržaji: podrum i kušaonica* a koja se nalazi u prostornoj cjelini I., površina za građenje iznosi 828 m2 (s podrumom). Razradom projektne dokumentacije ustanovilo se da određena površina nije dovoljna, odnosno da forsiranje planirane građevine u zadanu površinu izazvat će nepotrebno visoke troškove. Traži se proširenje površine za građenje sa sadašnjih 828 m2 na 1350 m2 koja će omogućiti racionalniju izvedbu planirane građevine. Ovom izmjenom smanjit će se i utjecaj na krajobraz tako da će se izbjeći i smanjiti nepotrebni iskopi.

***Članak***

***Obuhvat izrade izmjene i dopune UPU dijela ugostiteljsko-turističke zone***

***„Milovci-Grabovača“***

Obuhvat izmjene odnosi se na zonu **T2e** - *prateći sadržaji: podrum i kušaonica* a koja se nalazi u prostornoj cjelini I. Izmjene će zahvatiti tekstualni i kartografski dio Plana.

***Članak***

***Sažeta ocjena stanja u obuhvatu izmjene i dopune Plana***

Prostor u obuhvatu izmjene i dopune Plana čini izdvojeno građevinsko područje ugostiteljsko-turističke namjene van naselja. Ovo građevinsko područje je u većem dijelu neizgrađeno. U prostoru izmjene i dopune nalaze se izgrađeni suhozidi i uređene staze, koje čine dio uređenog okoliša konačno planirane namjene.

***Članak***

***Ciljevi i programska polazišta izmjene i dopune Plana***

Predložena izmjena i dopuna ne mijenja niti ugrožava osnovna programska načela postavljena UPU-om. Planirana izgradnja u obuhvatu izmjene i dopune UPU-a je znatno ispod postavljenih maksimuma određenih prostornim planom uređenja Općine Starigrad. Tako postavljeni uvjeti iz UPU-a omogućuju manja proširenja gradivih površina bez znatnog utjecaja na zadani urbanistički koncept i uvjete za građenje postavljena planovima šireg područja.

***Članak***

***Popis sektorskih strategija, planova, studija i drugih dokumenata propisanih posebnim zakonima kojima, odnosno u skladu s kojima se utvrđuju zahtjevi za izradu izmjene i dopune Plana***

(1) Osobe iz članka 8. ove Odluke obvezne su dostaviti sektorske strategije, planove, studije i druge dokumente propisane posebnim propisima kojima, odnosno u skladu s kojima utvrđuju zahtjeve za izradu izmjene i dopune Plana.

(2) Nositelj izrade dostavlja primjerak ove Odluke tijelima i osobama iz prethodnog stavka. Uz dostavu Odluke upućuje i poziv za dostavu zahtjeva (podaci, planske smjernice i propisani dokumenti) za izradu izmjene i dopune Plana.

(3) Tijela i osobe određena posebnim propisima iz ovog članka moraju u dostavljenim zahtjevima sukladno Zakonu odrediti važeće propise i njihove odredbe te druge stručne i ostale dokumente, na kojima temelje svoje zahtjeve u obuhvatu izmjene i dopune Plana.

(4) Rok za dostavu zahtjeva određen je u trajanju od 15 dana od datuma primitka obavijesti o izradi izmjene i dopune Plana i ove Odluke. Ukoliko tijela i osobe određeni posebnim propisima ne dostave zahtjeve u određenom roku, smatrat će se da ih nemaju. U tom slučaju moraju se u izradi i donošenju Plana poštivati uvjeti koje za sadržaj prostornog plana određuju odgovarajući važeći propisi i dokumenti.

***Članak***

***Način pribavljanja stručnih rješenja izmjene i dopune Plana***

(1) U izradi će se koristiti sva raspoloživa prostorna dokumentacija koju iz područja svog djelokruga osigurava Općina Starigrad.

(2) Druga stručna rješenja nisu predviđena za izradu ove izmjene i dopune Plana.

***Članak***

***Popis javnopravnih tijela određenih posebnim propisima koja daju zahtjeve za izradu izmjene i dopune Plana te drugih sudionika korisnika prostora koji trebaju sudjelovati u izradi izmjene i dopune Plana***

(1) Za potrebe izmjene i dopune Plana utvrđuje se popis tijela i osoba određenih posebnim propisima od kojih će se zatražiti podatci, planske smjernice i dokumenti koja daju tijela i osobe određene posebnim propisima u skladu s odredbama članka 90. Zakona o prostornom uređenju:

* Ministarstvo zaštite okoliša i prirode, Uprava za zaštitu prirode, Zagreb,
* Park prirode Velebit, Kaniža bb, 53000 Gospić
* Hrvatske vode, VGO Split

i druge službe i tijela ako se tijekom izrade Plana ukaže potreba

(2) Smatra se da nije potrebno zatražiti podatke, planske smjernice i dokumente od drugih osoba i tijela pored navedenih iz prethodnog stavka iz razloga što ovim izmjenama nisu planirane nove zone ili sadržaji koji su u suprotnosti programskim načelima važećeg Plana. Izmjenom i dopunom Plana želi se osigurati učinkovitija provedba Plana i zaštita prostora.

(3) Tijela i osobe iz ovog članka dužni su nositelju izrade, na njegov zahtjev, dostaviti bez naknade raspoložive podatke i drugu dokumentaciju iz njihovih djelokruga koji su potrebni za izradu Izmjena i dopuna Plana.

***Članak***

***Planirani rok za izradu izmjene i dopune Plana, odnosno njegovih pojedinih faza***

Za izradu izmjene i dopune UPU dijela turističko-ugostiteljske zone „Milovci-Grabovača“ određuju se slijedeći rokovi:

1. dostava zahtjeva tijelima i osobama za izradu Plana u skladu s člankom 90. Zakona o prostornom uređenju
2. osobe i tijela iz članka 8. ove Odluke dužna su dostaviti zahtjeve na Plan u roku od 15 dana od dana dostave zahtjeva iz članka 6. ove Odluke
3. izrada Nacrta prijedloga izmjene i dopune Plana u roku od 30 dana od isteka roka iz prethodne alineje
4. javna rasprava će se objaviti najmanje 8 dana prije početka javne rasprave
5. javni uvid - u trajanju najmanje 8 dana (a ne više od 15 dana) u skladu s objavom iz prethodne alineje
6. mjesto i vrijeme javnog izlaganja, mjesto i vrijeme uvida u Plan te rok u kojem se nositelju izrade dostavljaju pisana očitovanja, mišljenja, prijedlozi i primjedbe na prijedlog Plana biti će definirani u Objavi javne rasprave
7. javnopravno tijelo koje je dalo, odnosno trebalo dati zahtjeve za izradu Plana u javnoj raspravi sudjeluje davanjem mišljenja o prihvaćanju tih zahtjeva, odnosno mišljenja o primjeni posebnog propisa i/ili dokumenta koji je od utjecaja na Plan.
8. izrada Izvješća o javnoj raspravi - u roku od 30. dana od proteka roka za davanje pisanih prijedloga i primjedbi na Plan
9. izrada nacrta konačnog prijedloga izmjene i dopune Plana u roku od 21. dana od izrade izvješća o javnoj raspravi
10. općinski načelnik utvrđuje konačni prijedlog Plana najviše 15 dana od primitka nacrta konačnog prijedloga Plana od izrađivača Plana i upućuje isti Ministarstvu graditeljstva i prostornog uređenja uz zahtjev za suglasnost na Plan.
11. prije upućivanja konačnog prijedloga Plana općinskom vijeću na donošenje, Općina Starigrad dostavlja sudionicima javne rasprave pisanu obavijest o tome s obrazloženjem o razlozima neprihvaćanja, odnosno djelomičnog prihvaćanja njihovih prijedloga i primjedbi.
12. objava Odluke o donošenju izmjene i dopune Plana u roku od 15 dana od dana izglasavanja Odluke objavljuje se u »Službenom glasniku Zadarske županije «.
13. Plan, s Odlukom o donošenju, mora se dostaviti Ministarstvu i Zavodu za prostorno uređenje Zadarske županije najkasnije petnaest dana od dana objave odluke u službenom glasilu,

***Članak***

***Izvori financiranja izrade izmjene i dopune Plana***

Financiranje izrade izmjene i dopune Plana provest će se sukladno članku 167. Zakona na način da će izradu financirati u cijelosti Kuzman Marasović, Brine 4, 23244 Starigrad Paklenica, kao zainteresirana osoba vlastitim sredstvima.

Međusobni odnosi nositelja izrade Plana i nositelja financiranja njegove izrade (investitora) uredit će se posebnim Ugovorom.

***Članak***

***Druga pitanja značajna za izradu nacrta izmjene i dopune Plana***

(1) Jedan primjerak ove Odluke dostavlja se Ministarstvu graditeljstva i prostornog uređenja, i objavljuje se na internet stranicama Ministarstva i Općine.

(2) Jedan primjerak ove Odluke dostavlja se Ministarstvo zaštite okoliša i prirode, Uprava za procjenu utjecaja na okoliš i održivo gospodarenje otpadom u Zagrebu radi procjene o potrebi izrade strateške studije utjecaja na okoliš.

(3) Obavijest o javnoj raspravi dostavlja se Ministarstvu graditeljstva i prostornog uređenja koje objavljuje istu na internet stranicama Ministarstva. Obavijest o javnoj raspravi objavljuje se i na Internet stranicama Općine.

(4) Izvješće o javnoj raspravi upućuje se na Ministarstvo graditeljstva i prostornog uređenja radi objave na internet stranice Ministarstva. Izvješće o javnoj raspravi objavljuje se i na internet stranicama Općine.

(5) Ova Odluka stupa na snagu osmog dana od dana objave u "Službenom glasniku Zadarske županije "

 Predsjednik

 Jure Tomić, dipl. oec.